CELEX: 62013TA0208
Language: et
Date: 2016-06-28 00:00:00
Title: Kohtuasi T-208/13: Üldkohtu 28. juuni 2016. aasta otsus – Portugal Telecom versus komisjon (Konkurents — Keelatud kokkulepped — Portugali ja Hispaania telekommunikatsiooniturud — Konkurentsikeelu tingimus Pürenee poolsaare turul, mis on lisatud lepingusse, mille kohaselt ostab Telefónica Portugal Telecomile Brasiilia mobiilsideoperaatori Vivo kapitalis kuuluva osaluse — Õiguslik kaitsemehhanism „seadusega lubatud ulatuses” — Põhjendamiskohustus — Rikkumine, millel on konkurentsivastane eesmärk — Seonduv piirang — Potentsiaalne konkurents — Rikkumine, millel on konkurentsivastane tagajärg — Trahvisumma arvutamine — Tunnistajate ärakuulamise taotlus)

8.8.2016   
            
            
               ET
            
            
               Euroopa Liidu Teataja
            
            
               C 287/18
            
         Üldkohtu 28. juuni 2016. aasta otsus – Portugal Telecom versus komisjon
   (Kohtuasi T-208/13) (1)
   
   ((Konkurents - Keelatud kokkulepped - Portugali ja Hispaania telekommunikatsiooniturud - Konkurentsikeelu tingimus Pürenee poolsaare turul, mis on lisatud lepingusse, mille kohaselt ostab Telefónica Portugal Telecomile Brasiilia mobiilsideoperaatori Vivo kapitalis kuuluva osaluse - Õiguslik kaitsemehhanism „seadusega lubatud ulatuses” - Põhjendamiskohustus - Rikkumine, millel on konkurentsivastane eesmärk - Seonduv piirang - Potentsiaalne konkurents - Rikkumine, millel on konkurentsivastane tagajärg - Trahvisumma arvutamine - Tunnistajate ärakuulamise taotlus))
   (2016/C 287/21)
   Kohtumenetluse keel: portugali
   
      Pooled
   
   
      Hageja: Portugal Telecom SGPS, SA (Lissabon, Portugal) (esindajad: advokaadid N. Mimoso Ruiz ja R. Bordalo Junqueiro)
   
      Kostja: Euroopa Komisjon (esindajad: C. Giolito, C. Urraca Caviedes ja T. Christoforou, hiljem C. Giolito, C. Urraca Caviedes ja P. Costa de Oliveira, keda abistas advokaat M. Marques Mendes)
   
      Ese
   
   Esimesena võimalusena nõue tühistada komisjoni 23. jaanuari 2013. aasta otsus C (2013) 306 (final) ELTL artikli 101 kohase menetluse kohta (juhtum COMP/39.839 – Telefónica/Portugal Telecom), ning teise võimalusena nõue vähendada trahvi.
   
      Resolutsioon
   
   
               1.
            
            
               Tühistada komisjoni 23. jaanuari 2013. aasta otsus C (2013) 306 (final) ELTL artikli 101 kohase menetluse kohta (juhtum COMP/39.839 – Telefónica/Portugal Telecom) artikkel 2 osas, milles Portugal Telecom SGPS, SA–le määrati trahv 12 290 000 eurot, kuivõrd see summa määrati kindlaks Euroopa Komisjoni kasutatud müügiväärtuse alusel.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista Portugal Telecom SGPS-ilt välja neljandik komisjoni kohtukuludest ja jätta tema kanda kolm neljandikku enda kohtukuludest. Jätta komisjoni kanda kolm neljandikku tema enda kohtukuludest ja mõista temalt välja neljandik Portugal Telecom SGPS-i kohtukuludest.
            
         
      (1)  ELT C 164, 8.6.2013.